钦定古今图书集成/明伦汇编/宫闱典/第048卷 > 郁林王何妃
## 钦定古今图书集成/明伦汇编/宫闱典/第048卷 > 郁林王何妃

按《南齐书后妃传》：“郁林王何妃，名婧英，庐江灊人，抚
军将军戢之女也。永明二年，纳为南郡王妃。十一年，
为皇太孙妃。郁林王即位，为皇后。嫡母刘氏为高昌
县都乡君，所生母宋氏为馀杭广昌乡君。将拜，镜在
床，无故堕地，其冬与太后同日谒太庙。后禀性淫乱，
为妃时，便与外人奸通，在后宫复通帝左右杨珉之”，
与同寝处，如伉俪。珉之又与帝相爱亵，故帝恣之。迎
后亲戚入宫，赏赐人百数十万，以世祖耀灵殿处后
家属。帝被废，后贬为王妃。